\_\_\_\_\_\_\_\_\_ Fakultet Univerziteta u Beogradu (alternativno Institut), sa sedištem u \_\_\_\_\_\_\_\_\_\_\_\_\_ u Beogradu, koga zastupa dekan \_\_\_\_\_\_\_\_\_\_\_\_\_\_\_\_\_\_\_\_\_\_\_ (u daljem tekstu: **Fakultet**), sa jedne strane

i

IME I PREZIME, JMBG: \_\_\_\_\_\_\_\_\_\_\_\_\_\_ iz \_\_\_\_\_\_\_\_\_\_\_\_\_\_\_\_\_\_\_ (Mesto, ulica i broj), zaposlen na \_\_\_\_\_\_\_\_\_\_\_\_\_ fakultetu/institutu (nije neophodno)

IME I PREZIME, JMBG: \_\_\_\_\_\_\_\_\_\_\_\_\_\_ iz \_\_\_\_\_\_\_\_\_\_\_\_\_\_\_\_\_\_\_ (Mesto, ulica i broj), zaposlen na \_\_\_\_\_\_\_\_\_\_\_\_\_ fakultetu/institutu (nije neophodno)

IME I PREZIME, JMBG: \_\_\_\_\_\_\_\_\_\_\_\_\_\_ iz \_\_\_\_\_\_\_\_\_\_\_\_\_\_\_\_\_\_\_ (Mesto, ulica i broj), zaposlen na \_\_\_\_\_\_\_\_\_\_\_\_\_ fakultetu/institutu (nije neophodno), (u daljem tekstu: **Istraživači**), sa druge strane

(svi zajedno: **Sporazumne strane**)

saglasno zaključuju

SPORAZUM O PRENOSU INTELEKTUALNE SVOJINE

Sporazumne strane saglasno konstatuju da su Istraživači zajedno radili na pronalsaku \_\_\_\_\_\_\_\_\_\_\_\_\_, iz oblasti \_\_\_\_\_\_\_\_\_\_\_\_\_\_\_\_\_\_\_\_\_, kojim je uspešno rešen tehnički problem \_\_\_\_\_\_\_\_\_\_\_\_\_\_\_\_\_\_\_\_\_, u okviru projekta \_\_\_\_\_\_\_\_\_\_\_\_\_\_\_\_\_\_. (U daljem tekstu: **Pronalazak**) (ubaciti po potrebi dodatne detalje vezane za Pronalazak)

Istraživači garantuju pod punom moralnom, materijalnom i krivičnom odgovornošću da su Istraživači koji su potpisnici ovog Sporazuma jedina lica koja su učestvovala na pronalaženju Pronalaska i da ne postoje druga lica koja bi pored njih mogla da se smatraju pronalazačima Pronalaska, kao i da jedini imaju pravo na podnošenje zahteva za priznanje prava intelektualne svojine pred nadležnim organima u odnosu na Pronalazak.

Istraživači garantuju da do trenutka podnošenja ovog sporazuma nisu podneli zahtev za priznanje prava intelektualne svojine u odnosu na Pronalazak, kako pred nadležnim organima Republike Srbije, tako ni u drugim državama.

Istraživači garantuju da nisu preduzimali radnje kojima bi se Pronalazak mogao obznaniti javnosti i koje bi mogle negativno uticati na priznanje prava intelektualne svojine u postupku pred nadležnim organima.

Fakultet garantuje da će Istraživači učestvovati u raspodeli eventualne dobiti koja nastane u vezi sa privrednim iskorišćavanjem Pronalaska, a sve u skladu sa propisima kojima se reguliše naučno-istraživačka delatnost i zaštita intelektualne svojine na Fakultetu i Univerzitetu u Beogradu, kao i u skladu sa republičkim propisima kojima se reguliše naučno-istraživačka delatnost i zaštita intelektualne svojine.

Istraživači prenose na Fakultet pravo na podnošenje zahteva za priznanje prava intelektualne svojine u vezi sa Pronalaskom, kao i sva prava koja proističu iz podnetog zahteva i/ili priznatog prava.

Na osnovu ovog Sporazuma Fakultet je ovlašćen da u svoje ime podnosi nacionalne i međunarodne zahteve za priznanje prava intelektualne svojine u odnosu na Pronalazak, kao i da bude isključivi nosilac prava.

Na osnovu ovog Sporazuma Fakultet je ovlašćen da prava koja su mu preneta na osnovu ovog ugovora prenosi na treća lica, bez ikakve delje saglasnosti Istraživača.

Fakultet je dužan da u svim zahtevima za priznanje prava, kao i u svoj dokumentaciji vezanoj za Pronalazak naznači imena Istraživača, u svojstvu pronalazača.

Fakultet je dužan da obezbedi učešće u eventualnoj dobiti, a sve u skladu sa propisima kojima se reguliše naučno-istraživačka delatnost i zaštita intelektualne svojine na Fakultetu i Univerzitetu u Beogradu, kao i u skladu sa republičkim propisima kojima se reguliše naučno-istraživačka delatnost i zaštita intelektualne svojine.

Svaki od Istraživača u gore navedenom smislu imati pravo na učešće u dobiti u iznosu od [uneti iznos] % od ukupne dobiti koja nastane u vezi sa privrednim iskorišćavanjem pronalaska.

U slučaju da Fakultet odustane od podnošenja zahteva za priznanje prava intelektualne svojine ili u slučaju da odustane od podnetog/objavljenog zahteva, pod uslovom da prava iz ovog Sporazuma nije preneo na treće lice, Istraživači imaju pravo da sami o svom trošku pokrenu ili nastave postupak za priznanje prava intelektualne svojine.

Sporazumne strane saglasno utvrđuju da će čuvati kao poverljive sve informacije koje se odnose na Pronalazak i da ih neće ni u kom obliku saopštavati trećim licima.

Izuzetak od obaveze čuvanja poverljivosti iz stava 1. ovog člana su informacije koje su već javno dostupne ili već poznate

Svi vidovi komunikacije koji su u vezi sa ovim Sporazumom, uključujući, bez ograničenja,telefon, elektronsku prepisku, pisanu poslovnu prepisku, obuhvaćeni su obavezom čuvanja poverljivosti iz stava 1. ovog člana.

Obaveza čuvanja poverljivosti iz ovog člana ostaje na snazi za sve vreme važenja ovog Sporazuma i po njegovom prestanku bez ikakvog vremenskog ograničenja.

Sporazumne strane saglasno utvrđuju da je ovaj Sporazum jedini izvor regulisanja njihovih međusobnih odnosa u vezi sa Pronalaskom i da danom potpisivanja ovog Sporazuma prestaju da važe svi eventualno ranije potpisani sporazumi vezani za predmet ovog Sporazuma.

Izmene ovog Sporazuma moguće je vršiti samo u pisanom obliku.

Ovaj Sporazum stupa na snagu danom potpisivanja od strane svih Sporazumnih strana i sačinjen je u \_\_ (slovima) primeraka, po dva za Fakultet i po dva za svakog Istraživača.

U Beogradu [uneti datum] godine.

|  |  |
| --- | --- |
| ZA FAKULTET: | ZA ISTRAŽIVAČE: |
| \_\_\_\_\_\_\_\_\_\_\_\_\_\_\_\_\_\_\_\_\_ IME I PREZIME Dekan | \_\_\_\_\_\_\_\_\_\_\_\_\_\_\_\_\_\_\_\_\_  IME I PREZIME  \_\_\_\_\_\_\_\_\_\_\_\_\_\_\_\_\_\_\_\_\_  IME I PREZIME  \_\_\_\_\_\_\_\_\_\_\_\_\_\_\_\_\_\_\_\_\_  IME I PREZIME |